1912 decemberében, Budapesten alakult meg a Magyar–Lengyel Egyesület lengyel mintára. Elsődleges feladatának a lengyel–magyar kapcsolatok elmélyítését tartotta. Miután kitört a világháború, úgy ítélték meg, hogy elérkezett az idő a cselekvésre Lengyelországért. Ekkor még nem tudhatták, hogy a háború után döntően meg fog változni a két ország helyzete. Lengyelország önerejéből 1818-ban visszaszerzi államát, s az 1919-1921 között zajló lengyel–bolsevik háborúban meg is védi azt. Magyarország viszont jelentős veszteségeket fog szenvedni a trianoni döntések következtében, és hasonló helyzetbe jut, mint amiben Lengyelország volt.